text: Få hjælp til dit kæledyr - og støt kampen mod kræft 
  24 oktober 2016 kl. 14.58
  På lørdag bliver cancer bekæmpet ved et stort show på TV 2.  Varde dyrehospital er en af de mange, der donerer penge til kampen. 
  
  Når personalet på Varde Dyrehospital trækker i arbejdstøjet på lørdag, så gør de det gratis.
  Dyrlæge Hanne Thoning Petersen har været initiativtager til, at 20 ud af de 23 ansatte på dyrehospitalet i Varde på lørdag arbejder uden løn og donerer honoraet fra dagens arbejde til Knæk Cancer.
  Hanne Thorning Petersen, dyrlæge, Varde Dyrehospital: "Jeg og andre ansatte har haft kræft tæt inde på livet, og dels skal det også huske os på, at dyr også kan blive ramt af kræft. "
  Det er der flere årsager til, fortæller Hanne Petersen til TV SYD.
  - Jeg og andre ansatte har haft kræft tæt inde på livet, og dels skal det også huske os på, at dyr også kan blive ramt af kræft.
  Derfor åbner klinikken på lørdag, så folk bl.a kan få vaccineret deres dyr, tjekket dem for knuder og flere andre ting og honoraet går dermed ubeskåret til Knæk Cancer. Også overskuddet for varer i butikken doneres.
  I TV SYDs område har indtil videre 75 virksomheder tilmeldt aktiviteter på Knæk Cancers hjemmeside og Varde Dyrehospital er altså en af dem og de satser på, at kunne donere over 20.000 kr til kampen mod kræft.
  
  